text: Карантинираните и липсата на учениците изпразниха градския транспорт: Ето кои линии спира "Бургасбус" - Новини от Бургас и региона
  Карантинираните и...
  "Бургасбус" ЕООД уведомява своите клиенти, че поради сложната епидемиологична обстановка и драстичния отлив на пътници, се налага въвеждане на някои временни промени в градския транспорт. В Бургас има доста болни и карантинирани хора. Много от учениците преминаха в онлайн режим. Тези са сред основните причини за намалелия пътникопоток. Ето и предстоящите промени:
  - От 26.01.2022 г. се спира изпълнението на нощната линия.
  - От 27.01.2022 г. се редуцират последните курсове на основните градски и кварталните линии.
  - От 28.01.2022 г. се преустановява обслужването на двете тролейбусни линии Т1 и Т2.
  Остават в сила наситените разписания в натоварените часове на деня - сутрин и късен следобед, когато хората отиват на работа или се връщат от работа! Тогава автобусите са начесто по всички направления, за да няма струпване и близък контакт между пътниците.
  Всички промени в разписанията ще бъдат отразени в съответните страници на сайта на "Бургасбус". Прави се постоянен мониторинг на натовареността при отделните линии, каква е тя в различните дни и часове, като със завръщането към нормалния ритъм на живот постепенно ще се възобнови и обичайният график на градския транспорт!